Video: Ongelooflik! Swartaasvoël vlieg saam met skermswewerSkermskoot uit die video ŉ Video van ŉ man wat met ŉ swartaasvoël valskermsweef, maak opslae op die internet. Die kort video is reeds meer as 15,6 miljoen keer gekyk. In die video kan mens sien hoe die swartaasvoël gemaklik saam met ŉ skermswewer vlieg op ŉ hoogte van duisende voet. Groen woude en geboue is onder op die grond te sien. Die aasvoël land dan op die skermswewer se voete en die man streel die voël se stertvlerk. Die video is op Twitter deur die gebruiker Paul Nelson gedeel. Dit is nie duidelik waar dit verfilm is nie. Een gebruiker het in die kommentaar laat weet dat daar ŉ aktiwiteit genaamd “Parahawking” is waar voëls opgelei word om met valskermswewers te vlieg. Ander gebruikers is verstom oor die toneel. “Magies. Die hoogtepunt van die lewe! Dit moes ŉ ongelooflike ervaring gewees het,” skryf een persoon. “Dit is ŉ een-keer-in-ŉ-leeftyd-ervaring. Ongelooflik!” skryf ŉ ander. “Ek is redelik seker die voël het gewonder hoe die man proe. Maar WAT ŉ oomblik. Ongelooflik,” skerts nog iemand. Paraglider meets a black vulture. ???? pic.twitter.com/ogIsUvg87Y — Paul.Nelson (@batsy09) June 5, 2022